钦定古今图书集成/明伦汇编/氏族典/第314卷 > 《廖用贤尚友录》 > 彭越
## 钦定古今图书集成/明伦汇编/氏族典/第314卷 > 《廖用贤尚友录》 > 彭越

按《汉书彭越传》，“越字仲，昌邑人也。常渔钜野泽中为
盗。陈胜起泽间，少年相聚从越，乃行略地，收诸侯散
卒，得千馀人。沛公从砀北击昌邑，越助之。齐王田荣
叛项王，汉使人赐越将军印，使下济阴以击楚，大破
楚军。汉二年，将其兵三万馀人归汉。汉王迺拜越为
魏相国，将兵略定梁地。常往来为汉游兵，击楚，绝其”
粮。项籍死，立越为梁王，都定陶。陈豨反代地，高帝自
往击之，至邯郸，征兵梁。梁王称病，使使将兵诣邯郸。
高帝怒，使人让梁王。梁王恐，欲自往谢其太仆，有罪，
亡走汉，告梁王与扈辄谋反。于是上使使掩捕梁王，
囚之雒阳。上赦以为庶人，徙蜀青衣。西至郑，逢吕后
从长安东道见越，越为吕后泣涕，自言亡罪。吕后诏
与俱东，至雒阳，言上诛之。

===彭宣===按《汉书彭宣传》：“宣字子佩，淮阳阳夏人。张禹荐宣可
任政事，入为右扶风，迁廷尉，以王国人，出为太原太
守。数年，复入为大司农，光录勋右将军。哀帝即位，徙
为左将军。岁馀，上欲令丁傅处爪牙官，迺策罢宣。数
岁，谏大夫鲍宣数荐宣，上乃召宣为光禄大夫，迁御
史大夫，转为大司空，封长平侯。会哀帝崩，新都侯王”
莽为大司马，秉政专权。宣上书乞归乡里，居数年薨。